CELEX: 62020TN0479
Language: sk
Date: 2020-07-28 00:00:00
Title: Vec T-479/20: Žaloba podaná 28. júla 2020 – Eurobolt and Others/Komisia

14.9.2020   
            
            
               SK
            
            
               Úradný vestník Európskej únie
            
            
               C 304/22
            
         
      Žaloba podaná 28. júla 2020 – Eurobolt and Others/Komisia
      (Vec T-479/20)
      (2020/C 304/26)
      Jazyk konania: angličtina
      
         Účastníci konania
      
      
         Žalobkyne: Eurobolt BV (‘s-Heerenberg, Holandsko), Fabory Nederland BV (Tilburg, Holandsko), ASF Fischer BV (Lelystad, Holandsko), Stafa Group BV (Maarheeze, Holandsko) (v zastúpení: S. De Knop, B. Natens a A. Willems, advokáti)
      
         Žalovaná: Európska komisia
      
         Návrhy
      
      Žalobkyne navrhujú, aby Všeobecný súd:
      
                  —
               
               
                  vyhlásil žalobu za prípustnú,
               
            
                  —
               
               
                  zrušil vykonávacie nariadenie Komisie (EÚ) 2020/611 z 30. apríla 2020, ktorým sa opätovne ukladá konečné antidumpingové clo uložené nariadením Rady (ES) č. 91/2009 na dovoz určitých spojovacích materiálov zo železa alebo z ocele s pôvodom v Čínskej ľudovej republike, na dovoz určitých spojovacích materiálov zo železa alebo z ocele zasielaných z Malajzie bez ohľadu na to, či sú deklarované ako výrobky s pôvodom v Malajzii alebo nie (1); a
               
            
                  —
               
               
                  zaviazal Európsku komisiu na náhradu trov konania.
               
            
         Dôvody a hlavné tvrdenia
      
      Na podporu svojej žaloby žalobkyne uvádzajú tri žalobné dôvody.
      
                  1.
               
               
                  Prvý žalobný dôvod založený na tvrdení, že nariadenie (EÚ) 2020/611 tým, že stanovuje spätnú „nápravu“ porušenia základnej procesnej požiadavky, porušuje články 266 a 264 Zmluvy o fungovaní Európskej únie a zásadu účinnej súdnej ochrany.
               
            
                  2.
               
               
                  Druhý žalobný dôvod založený na tvrdení, že tým, že nariadeniu (EÚ) 2020/611 chýba platný právny základ, porušuje článok 13 ods. 1 nariadenia (ES) č. 1225/2009 (2), článok 5 ods. 1 a 2 Zmluvy o Európskej únii („ZEÚ“) a zásadu riadnej správy vecí verejných.
               
            
                  3.
               
               
                  Tretí žalobný dôvod založený na tvrdení, že nariadenie (EÚ) 2020/611 tým, že zakazuje vrátenie a nariaďuje vymáhanie vráteného antidumpingového cla, porušuje článok 5 ods. 1 a 2 ZEÚ.
               
            
         (1)  Ú. v. EÚ L 141, 2020, s. 1
      
      
         (2)  Nariadenie Rady (ES) č. 1225/2009 z 30. novembra 2009, o ochrane pred dumpingovými dovozmi z krajín, ktoré nie sú členmi Európskeho spoločenstva (Ú. v. EÚ L 343, 2009, s. 51).